22. ΝΟΜΟΘΕΤ. ΔΙΑΤΑΓΜΑ υπ’ αριθ. 2399 της 7/8 Μαΐου 1953 (ΦΕΚ Α΄ 120) Περί καθορισμού όρων εκμεταλλεύσεως της υδρεύσεως Αθηνών-Πειραιώς-Περιχώρων. Άρθρον μόνον.-Κυρούται η ως έπεται υπ’ αριθ. 210 της 31.3.53 πράξις του Υπουργικού Συμβουλίου, δι’ ης καθωρίσθησαν οι όροι της αμοιβής της Ελληνικής Εταιρείας Υδάτων των πόλεων ΑθηνώνΠειραιώς και Περιχώρων και του τρόπου διενεργείας ελέγχου των δαπανών αυτής γενόμενοι αποδεκτοί υπό της Εταιρείας δια της υπ’ αριθ. 9115 της 15.4.53 επιστολής καταχωρουμένης και ταύτης εν συνεχεία. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1)Το άρθρ. 1 της δια του Α.Ν. 23/24 Ιαν. 1936 κυρωθείσης β΄ Συμβάσεως της 16ης Αυγ. 1935 μεταξύ της Ελληνικής Κυβερνήσεως και της Ανωνύμου Ελληνικής Εταιρείας Υδάτων. 2)Το άρθρ. 4 της δια του Ν.Δ. 387/1947 κυρωθείσης Συμβάσεως από 30ής Νοεμ. 1946 μεταξύ Ελληνικού Δημοσίου και Ανωνύμου Ελληνικής Εταιρείας Υδάτων. 3)Την υπ’ αριθ. 343/29.3.52 πράξιν του Υπουργικού Συμβουλίου της προκατόχου Κυβερνήσεως και 4)Την από 31.3.53 εισήγησιν του Υπουργού Δημοσίων Έργων, αποφασίζει: 1.Δια το χρονικόν διάστημα από 1ης Απριλίου 1952 και εν συνεχεία καθ’ όλον το διάστημα κατά το οποίον η Ανώνυμος Ελληνική Εταιρεία Υδάτων θα έχη το δικαίωμα συμφώνως προς τας ισχυούσας Συμβάσεις, να διαχειρίζηται την λειτουργίαν της υδρεύσεως των Αθηνών του Πειραιώς και των Περιχώρων, η αμοιβή της Εταιρείας και ο τρόπος διενεργείας ελέγχου των δαπανών αυτής καθορίζονται ως ακολούθως: 2.Η αμοιβή της Εταιρείας δια την εκμετάλλευσιν της υδρεύσεως εκ των εν τω παρόντι και τω μέλλοντι εις την Λίμνην του Μαραθώνος ή τους αγωγούς αυτής εισρεόντων υδάτων ορίζεται εις δολλάρια 65.000 ετησίως. 3.Η πληρωμή της αμοιβής της Εταιρείας θέλει γίνεται κατά το ήμισυ μεν εις δολλάρια Ηνωμένων Πολιτειών, και το έτερον δε ήμισυ εις δραχμάς τόσας όσαι θα απητούντο εκάστοτε δια την μέσω της Τραπέζης της Ελλάδος αγοράν των δολλαρίων του πρώτου ημίσεος (εξαιρουμένης της προμηθείας και λοιπών εξόδων Τραπέζης). 4.Το εν άρθρ. 3 της δια του Α.Ν. 23/24.1.1936 κυρωθείσης Β΄ Συμβάσεως της 16.8.35 ποσόν των δολλαρίων χιλίων (1.000) επεκτείνεται και όσον αφορά τας μισθώσεις ακινήτων. Κατά την παραλαβήν των κατά τα ανωτέρω αξίας άνω των 1.000 δολλαρίων προμηθειών η Υπηρεσία Ελέγχου δικαιούται να παρίσταται δια αντιπροσώπου της, ως γίνεται και μέχρι τούδε εκδιδομένου αντιγράφου των δελτίων παραλαβής προς χρήσιν της Υπηρεσίας Ελέγχου. Αντίγραφον των Δελτίων παραλαβής, προς χρήσιν της Υπηρεσίας Ελέγχου, εκδίδεται επίσης επί πάσης προμηθείας ανεξαρτήτως αξίας. 5.Κατά την ετησίαν απογραφήν των υλικών των αποθηκών της Εταιρείας, η Υπηρεσία Ελέγχου δικαιούται να παρίσταται δι’ αντιπροσώπου της, επιδιδομένου εις την Υπηρεσίαν Ελέγχου αντιγράφου της Γενικής Απογραφής, επί της οποίας αύτη θα κοινοποιή τας απόψεις της. 6.Πάσα εκποίησις αχρήστου υλικού, ολική αχρήστευσις εργαλείων και μηχανημάτων ή βεβαίωσις απωλείας τούτων γίνεται προτάσει της Εταιρείας παρουσία αντιπροσώπου της Υπηρεσίας Ελέγχου, αρμοδίως καλουμένου, εις ην επιδίδεται αντίγραφον του σχετικού πρωτοκόλλου. 7.Δια τα σημαντικής αξίας αυτοτελή έργα τα μη έχοντα σχέσιν με την επισκευήν, συντήρησιν και απλήν βελτίωσιν του δικτύου και εγκαταστάσεως υδρεύσεως, απαιτείται προέγκρισις της Υπηρεσίας Ελέγχου κοινοποιουμένη εντός 15 ημερών από της υποβολής της σχετικής μελέτης. Η παραλαβή των άνω εκτελουμένων έργων, δια τα οποία εδόθη προέγκρισις, συντελείται παρά της Υπηρεσίας Ελέγχου εντός μηνός από της ειδοποιήσεως παρά της Εταιρείας περί περατώσεως των έργων. 8.Η Εταιρεία θα υποβάλη εις την Υπηρεσίαν Ελέγχου τριμηνιαίας καταστάσεις περί της κατά το εκάστοτε προηγούμενον τρίμηνον διαχειρίσεώς της, εν αις θα περιλαμβάνη: α)Ανάλυσιν απασών των προσόδων και δαπανών της Εταιρείας. β)Απάσας τας πάσης φύσεως πληρωμάς με αντίστοιχον αριθμόν πινακίων και αριθμούς παραγγελιών αγορών. γ)Κατάστασιν των υπέρ τας 30 ημέρας καθυστερουμένων εξοφλήσεων λογαριασμών υδροληψίας. Εκ των ως άνω στοιχείων τα μεν υπό στοιχ. α΄  θα   υποβάλωνται   εντός  διμήνου  προθεσμίας,  τα (Αντί για τη σελ. 699) Σελ. 699(α) Τεύχος 1231-Σελ. 85 Ύδρευση Λεκανοπεδίου Αθηνών 23.Ι.β.20-22 δε υπό στοιχ. β΄ και γ΄ εντός 20 ημερών από της λήξεως του τριμήνου. 9.Ο έλεγχος επί των διενεργηθεισών παρά της Εταιρείας δαπανών είναι ουσιαστικός, ήτοι επιτρέπει εις την Υπηρεσίαν Ελέγχου να εκτιμά το προσήκον των δαπανών βάσει των κριτιρίων άτινα ισχύουν δι’ αναλόγους ιδιωτικάς επιχειρήσεις. Αι διαφωνίαι ως προς τας διενεργηθείσας υπό της Εταιρείας δαπάνας, εφ’ όσον δεν ήθελον λυθή κατόπιν συνεννοήσεων υποβάλλονται υπό της Υπηρεσίας Ελέγχου εις την κατά το άρθρ. 45 της δια του Νόμ. 3316 κυρωθείσης Συμβάσεως διαιτησίαν. 10.Πάσα διάταξις νόμου ή Συμβάσεως σχετική με την Εταιρείαν ή τον έλεγχον επί των δαπανών αυτής μη ρητώς τροποποιουμένη δια του παρόντος, διατηρείται εν απολύτω ισχύϊ, επιφυλλαττομένης ειδικώτερον και της ισχύος των παραρτημάτων Α΄ Β΄ της δια του Α.Ν. 23/24 Ιαν. 1936 κυρωθείσης Β΄ Συμβάσεως της 16 Αυγ. 1935. Η παρούσα απόφασις κυρωθήσεται δια νόμου. Ακολουθεί το υπ’ αριθ. 9115 της 15 Απρ. 1953 έγγραφον της Ελλην. Εταιρ. Υδάτων αποδοχής των άνω όρων αμοιβής κλπ. 